Uday

Tudayt d ddin amezwaru i deg ttamnen yudan belli yella yiǧ n Yellu

Isem Rebbi s tɛebrit d יהוה (Yahuh), maca udayen ur zmiren ara ad neṭqen isem-agi, axaṭer ɣur-sen ḥram. Inin nitni אדני adonay ('agellid-iw') deg tẓallit d השם Hacem ('Isem' s tmaziɣt) deg wawal.

Rebbi deg tudayt yesɛa lemluk i t-yettɛawanen, yuzen rrusel ɣur medden akken ad ttamnen yi-s. Yahweh yextar agdud : agdud n israyil akken ad zzuzren awal-is.

Udayen ttganin lmasiḥ,ara ten-iselek d ad yebnu tamurt n Israyil tamqqrant: Erezt Israyil, lmasiḥ-agi ɣur-s tazmert n wessidir wid yemmuten. Udayen ur ttamnen ara belli Ɛisa d lmasiḥ axaṭer ur yezmir ad yexdem ayen yettwuran deg wedlis-nsen ( turat ), ur yebni ara tamurt n israyil tameqqrant, ur ten-yeslik ara seg ifassen n Rruman, tella daɣen yiwet tamacahutt ɣef Ɛisa sɣur imasiḥiyen, mi asen-d-yenna bell netta d lmasiḥ, udayen ṭṭfen-t rnu ddan yid-es ɣer tameqqbert, nnan-as : "ssidir wid yemmuten!". Udayen n tura ur qbilen ara Ɛisa d lmasiḥ axaṭer deg tmasiḥt , Ɛisa d mmi-s n Rebbi, ɣur Udayen, Rebbi ur yesɛi mmi-s.

Mazal ar tura udayen ttganin lmasiḥ. Yuɣ lḥal, udayen xelqen tamurt n Israyil mebla tallalt n lmasiḥ deg 1948, kra n wudayen nnan-d d akken ayen-agi d leḥram, yessefk ad gganin lmasiḥ.